ได้เวลาช้อน BJC หลังรูดต่อ9% ดันอัพไซด์พุ่ง42% จากเป้า72บ. โบรกฯคาดกำไรQ4โตรับไฮซีซั่น
ได้เวลาช้อน BJC หลังรูดต่อ 9% ดันอัพไซด์พุ่ง 42% จากเป้า 72 บ. โบรกฯคาดกำไร Q4/61 โตรับไฮซีซั่น ล่าสุด ณ เวลา 16.03 น. อยู่ที่ 50.75 บาท ลบ 5.25 บาท หรือ 9.38% สูงสุดที่ 56 บาท ต่ำสุดที่ 50 บาท ด้วยมูลค่าซื้อขาย 1.63 พันล้านบาท
15 พ.ย. 2561

ผู้สื่อข่าวรายงานว่า ราคาหุ้น บริษัท เบอร์ลี่ ยุคเกอร์ จำกัด (มหาชน) หรือ BJC ล่าสุด ณ เวลา 16.03 น. อยู่ที่ 50.75 บาท ลบ 5.25 บาท หรือ 9.38% สูงสุดที่ 56 บาท ต่ำสุดที่ 50 บาท ด้วยมูลค่าซื้อขาย 1.63 พันล้านบาท และยังมีอัพไซด์จากราคาเป้าหมาย 72 บาท อยู่ 41.82%

ทั้งนี้ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” ให้ราคาเป้าหมาย 72 บาท/หุ้น โดย BJC รายงานกำไรสุทธิไตรมาส 3/61 ที่ 1.683 พันล้านบาท โต 21.4% เทียบจากปีก่อน และโต 20.6% เทียบจากไตรมาสก่อน ใกล้กับที่คาด อัตรากำไรขั้นต้นดีขึ้น จากการที่มีสัดส่วนสินค้าที่มีมาร์จิ้นสูงเพิ่มมากขึ้น
โดยไตรมาส 4/61 จะเป็น High Season บริษัทยังคงขยายสาขาได้ต่อเนื่อง รวมถึงการปรับโครงสร้างภาษีซึ่งจะลดอัตราภาษีจ่าย ทั้งนี้ BIGC จะมีการเปิดสาขาในรูปแบบใหม่ Big C Food Place ขายสินค้าที่มีอัตรากำไรขั้นต้นสูง เราประเมินมูลค่า โดยDCF ( WACC 7%, TG 3%)